สวัสดีครับ ขอสอบถามหน่อยครับ คือเวลาหลังจากมีอะไรกับภรรยา จะมีตุ่มคันขึ้นบริเวณอวัยวะเพศและบริเวณภายในเปลือกหุ้ม เป็นเพราะอะไรเหรอครับ ปล.หลังจากเสร็จภารกิจก็อาบน้ำทำความสะอาดอย่างดีทุกครั้งครับ (ภรรยาเคยบ่นว่าตกขาวเยอะ เรื่องนี้จะเกี่ยวกันมั้ยครับ)
สวัสดีค่ะ ตุ่มคันที่บริเวณอวัยวะเพศชาย อาจมีสาเหตุจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 แผลริมอ่อนหรือแผลซิฟิลิซอาจจะเกิดจากโรคติดต่อทางเพศสัมพันธ์ได้เช่นกันค่ะ แนะนำพบแพทย์เพื่อตรวจรอยโรคจริงและตรวจคัดกรองโรคติดต่อทางเพศสัมพันธ์การดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง